TRC บวกเกือบ 2% หลังคว้างาน PTTOR มูลค่า 600 ลบ. โบรกฯชี้ผลงานครึ่งปีหลังฟื้นตัวเด่น!
TRC บวกเกือบ 2% หลังคว้างาน PTTOR มูลค่า 600 ลบ. โบรกฯชี้ผลงานครึ่งปีหลังฟื้นตัวเด่น แนะถือ วางแนวต้าน 0.67 ล่าสุด ณ เวลา 11.31 น. อยู่ที่ 0.60 บาท บวก 0.01 บาท หรือ 1.69% สูงสุดที่ 0.62 บาท ต่ำสุดที่ 0.60 บาท ด้วยมูลค่าซื้อขาย 10.23 ล้านบาท
18 ต.ค. 2561

ผู้สื่อข่าวรายงานว่า ราคาหุ้น บริษัท ทีอาร์ซี คอนสตรัคชั่น จำกัด (มหาชน) หรือ TRC ล่าสุด ณ เวลา 11.31 น. อยู่ที่ 0.60 บาท บวก 0.01 บาท หรือ 1.69% สูงสุดที่ 0.62 บาท ต่ำสุดที่ 0.60 บาท ด้วยมูลค่าซื้อขาย 10.23 ล้านบาท

ทั้งนี้ ราคาหุ้น TRC ปรับตัวขึ้น หลังบริษัทได้รับงานจ้างเหมาออกแบบและก่อสร้างศูนย์กระจายสินค้าผลิตภัณฑ์หล่อลื่นของ PTTOR มูลค่า 600 ล้านบาท
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ว่า งานจ้างเหมาออกแบบและก่อสร้างศูนย์กระจายสินค้าผลิตภัณฑ์หล่อลื่น มูลค่า 600 ล้านบาท มีมูลค่าไม่มากนักเมื่อเทียบกับขนาดงานในมือ 5.5 พันล้านบาท  ด้านผลประกอบการในครึ่งปีหลังสามารถพลิกฟื้นกลับมามีกำไรที่ดีขึ้น แต่ฐานกำไรจะยังต่ำ ทั้งนี้ยังแนะนำ “ถือ” รอพัฒนาการในด้านบวกของโครงการโปแตซ เทคนิคอยู่ในกรอบการรีบาวน์ แนวต้าน 0.67 บาท แนวรับ 0.57 บาท